ὐτὲς τὶς ἡμέρες ὁ ὀρθόδοξος χριστιανικὸς κόσμος καλεῖται νὰ γιορτάσει ἢ μᾶλλον νὰ ζήσει ἀληθινὰ τὸ μεγάλο γεγονὸς τῆς σωτηρίας καὶ τῆς λυτρώσεως τῶν ἀνθρώπων καὶ τοῦ κόσμου ἀπὸ τὰ δεινὰ τῶν κακῶν καὶ τοῦ διαβόλου. Καλεῖται νὰ δεχθεῖ τὸ μυστήριο τῆς ἐνσάρκου οἰκονομίας καὶ νὰ γεμίσει θεία χάρη καὶ εὐλογία.\nΕἶναι αὐτὸ Δημοκρατία;\nΠολὺ σωστὰ εἶπε διαπρεπὴς νομικός, ὅτι σύμφωνα μὲ τὸν ἰσχύοντα νόμο ἀκόμη καὶ τὰ χαρακτηριζόμενα ὡς εὐαίσθητα προσωπικὰ στοιχεῖα δύνανται νὰ δημοσιοποιοῦνται, ἐφ᾿ ὅσον τὸ θέλει ὁ φορεύς των. Γιατί λοιπὸν δὲν ἐπιτρέπετε τὴν ἀναγραφὴ τοῦ θρησκεύματος στὶς ταυτότητές μας, ἀφοῦ ἐμεῖς τὸ θέλουμε;\nΕἶναι πολὺ λυπηρὸ ὅτι οἱ ἐχθροὶ τῆς Ἐκκλησίας χρησιμοποιοῦν ἀθέμιτα μέσα γιὰ νὰ ἀποκρύψουν καὶ συσκοτίσουν τὴν ἀλήθεια καὶ ἀποπροσανατολίσουν τὸ λαό.\nΤελικά, ὅσοι ἀγωνίζονται γενναῖα γιὰ τὴν Ἀλήθεια, ὅπως ὁ Μακαριώτατος Ἀρχιεπίσκοπος Ἀθηνῶν καὶ πάσης Ἑλλάδος κ. Χριστόδουλος καὶ ἄλλοι ἐκλεκτοὶ Ἱεράρχαι μαζί του, βάλλονται, συκοφαντοῦνται καὶ χλευάζονται ἀπὸ κάποιους δῆθεν προοδευτικούς. Εὐτυχῶς ποὺ δὲν πτοοῦνται, γιατί ἔχουν βαθειὰ συναίσθησι ὅτι ἀγωνίζονται γιὰ τὰ τιμιώτατα τοῦ Γένους καὶ τῆς Πίστεως.\nΣυστρατευόμεθα καὶ ἐμεῖς μαζί τους καὶ δηλώνουμε ὅτι δὲν θὰ παραλάβουμε ταυτότητες ποὺ δὲν θὰ ἀναγράφουν τὸ θρήσκευμά μας, ποὺ θὰ περιέχουν τὸν ΕΚΑΜ γιὰ τὸ ἠλεκτρονικό μας φακέλωμα ἢ ποὺ θὰ περιέχουν τὸν δυσώνυμο ἀριθμὸ – σύμβολο τοῦ Ἀντιχρίστου, τὸ 666.\nΔὲν θέλουμε νὰ προδώσουμε τὴν Πίστι μας, τὴν ἀξιοπρέπειά μας ὡς ἐλευθέρων προσώπων, καὶ τὸν εὐσεβῆ λαό μας ποὺ περιμένει ἀπὸ ἐμᾶς νὰ τὸν στηρίξουμε στὶς κρίσιμες αὐτὲς ὧρες.